ΠΕΡΙΕΧΟΜΕΝΑ
ΑΠΟΦΑΣΕΙΣ
Χαρακτηρισμός κτηρίου ως διατηρητέου, προϋφιστάμενου του 1955, φερόμενου ως ιδιοκτησία
Ιωάννη Αννάση, που βρίσκεται στον οικισμό Παλαιοκάστρου, Δ.Ε. Βαθέως, Δήμου Ανατολικής
Σάμου και καθορισμός ειδικών όρων και περιορισμών δόμησης αυτού.
Κήρυξη ως αναδασωτέας, έκτασης δασικού χαρακτήρα εμβαδού 3.487,00 τετραγωνικών μέτρων
στη θέση «Βρωμονέρι», Τοπικής Κοινότητας Γαργαλιάνων, Δημοτικής Ενότητας Γαργαλιάνων του
Δήμου Τριφυλίας, Νομού Μεσσηνίας.
ΑΠΟΦΑΣΕΙΣ
Αριθμ. 4132.14-1/4067/2023
(1)
Χαρακτηρισμός κτηρίου ως διατηρητέου, προϋφιστάμενου του 1955, φερόμενου ως ιδιοκτησία
Ιωάννη Αννάση, που βρίσκεται στον οικισμό Παλαιοκάστρου, Δ.Ε. Βαθέως, Δήμου Ανατολικής
Σάμου και καθορισμός ειδικών όρων και περιορισμών δόμησης αυτού.
Ο ΥΦΥΠΟΥΡΓΟΣ
ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ
Έχοντας υπόψη:
1. Τις διατάξεις:
α) Του ν. 4067/2012 «Νέος Οικοδομικός Κανονισμός»
(Α’ 79) και ειδικότερα της περ. α) της παρ. 3 του άρθρου 6,
όπως τροποποιήθηκε με την παρ. 2 του άρθρου 48 του
ν. 4178/2013 «Αντιμετώπιση της Αυθαίρετης Δόμησης Περιβαλλοντικό Ισοζύγιο και άλλες διατάξεις» (Α’ 174),
β) του ν. 4495/2017 «Έλεγχος και προστασία Δομημένου
Περιβάλλοντος και άλλες διατάξεις» (Α’ 167),
γ) του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133),
δ) του π.δ. 13/2018 «Οργανισμός Υπουργείου Ναυτιλίας και Νησιωτικής Πολιτικής» (Α’ 26),
ε) του π.δ. 79/2023 «Διορισμός, Υπουργών, Αναπληρωτών Υπουργών και Υφυπουργών» (Α’ 131) και
στ) της υπ’ αρ. 1000.0/49778/8-7-2023 κοινής απόφασης του Πρωθυπουργού και του Υπουργού Ναυτιλίας
και Νησιωτικής Πολιτικής «Ανάθεση αρμοδιοτήτων στον
Υφυπουργό Ναυτιλίας και Νησιωτικής Πολιτικής, Ιωάννη
Παππά» (Β’ 4409).
2. Το γεγονός ότι η παρούσα απόφαση δεν εμπίπτει
στο πεδίο εφαρμογής του άρθρου 109 του ν. 4622/2019
«Επιτελικό κράτος: οργάνωση, λειτουργία και διαφάνεια
της Κυβέρνησης, των κυβερνητικών οργάνων και της
κεντρικής δημόσιας διοίκησης» (Α’ 133), καθότι ως πράξη
με μικτό χαρακτήρα, διαθέτει στοιχεία εν μέρει ατομικά
και εν μέρει κανονιστικά, ο διαχωρισμός των οποίων δεν
είναι δυνατός.
3. Το υπ’ αρ. 345/17-12-2021 έγγραφο του Κεντρικού
Συμβουλίου Αρχιτεκτονικής Αιγαίου (ΚΕ.Σ.Α.Α.), (αρ. πρωτ.
ΓΓΑΙ και ΝΠ 3202/30-12-2021), δια του οποίου διαβιβάστηκε στο Τμήμα Διατηρητέων Κτιρίων και Φυσικού Κάλλους,
γνωμοδότηση του ΚΕ.Σ.Α.Α. κατά την 13η συνεδρίαση
του, την 25/11/2021(πράξη 3η) μετά του φακέλου της
υπόθεσης.
4. Την από 01-08-2023 αιτιολογική έκθεση του Τμήματος Διατηρητέων Κτιρίων και Φυσικού Κάλλους της
Διεύθυνσης Περιβάλλοντος της Γενικής Γραμματείας
Αιγαίου και Νησιωτικής Πολιτικής του Υπουργείου Ναυτιλίας και Νησιωτικής Πολιτικής, η οποία κοινοποιήθηκε
στον ενδιαφερόμενο με το υπ’ αρ. 4132.14-1/2671/2022/
02-08-2023 διαβιβαστικό έγγραφο της ίδιας υπηρεσίας.
5. Το γεγονός ότι παρήλθε η εκ του νόμου οριζόμενη
προθεσμία χωρίς να υποβληθούν στο Τμήμα Διατηρητέων Κτιρίων και Φυσικού Κάλλους της Διεύθυνσης
Περιβάλλοντος της Γενικής Γραμματείας Αιγαίου και
Νησιωτικής Πολιτικής του Υπουργείου Ναυτιλίας και
Νησιωτικής Πολιτικής τυχόν αντιρρήσεις του ενδιαφερομένου.
6. Την από 04-10-2023 Εισηγητική Έκθεση του Τμήματος Διατηρητέων Κτιρίων και Φυσικού Κάλλους της
Διεύθυνσης Περιβάλλοντος της Γενικής Γραμματείας Αιγαίου και Νησιωτικής Πολιτικής του Υπουργείου Ναυτιλί-
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
5 Φεβρουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 63
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 63/05.02.2024
ας και Νησιωτικής Πολιτικής, η οποία διαβιβάστηκε στο
ΚΕ.Σ.Α.Α., με το υπ’ αρ. 4132.14-1/οικ.3207/04-10-2023
έγγραφο της ίδιας υπηρεσίας.
7. Τη γνωμοδότηση του ΚΕ.Σ.Α.Α. κατά την 22η συνεδρίαση του στις 07-11-2023 (πράξη 25η), η οποία διαβι-
βάστηκε στο Τμήμα Διατηρητέων Κτιρίων και Φυσικού
Κάλλους με το υπ’ αρ. 602/08-12-2023 έγγραφο του
Κ.Ε.Σ.Α.Α. (αρ. πρωτ. ΓΓΑΙ και ΝΠ 4067/11-12-2023),καθώς και στον ενδιαφερόμενο, σύμφωνα με την οποία
εγκρίνεται ομόφωνα ο χαρακτηρισμός του κτηρίου ως
διατηρητέου.
8. Το γεγονός ότι από τις κανονιστικές διατάξεις αυτής
της απόφασης δεν προκαλείται δαπάνη σε βάρος του
κρατικού προϋπολογισμού και του προϋπολογισμού του
οικείου Ο.Τ.Α., αποφασίζουμε:
1. Χαρακτηρίζεται ως διατηρητέο το κτήριο, φερόμενο
ως ιδιοκτησία Ιωάννη Αννάση, που βρίσκεται στον οικισμό Παλαιοκάστρου, Δ.Ε. Βαθέως, Δήμου Ανατολικής
Σάμου της νήσου Σάμου χωρίς τη μεταγενέστερη σε
επαφή προσθήκη, όπως σημειώνεται στο σχετικό τοπογραφικό διάγραμμα, που θεωρήθηκε από την Προϊ-
σταμένη της Διεύθυνσης Περιβάλλοντος της Γενικής
Γραμματείας Αιγαίου και Νησιωτικής Πολιτικής με την
υπ’ αρ. 4067/2023/2024 πράξη της και που συνοπτικό
του αντίγραφο δημοσιεύεται με την παρούσα απόφαση,
επειδή αποτελεί αντιπροσωπευτικό δείγμα της λαϊκής
αρχιτεκτονικής της νήσου Σάμου.
2. Στο χαρακτηριζόμενο ως διατηρητέο κτήριο απαγορεύεται κάθε αφαίρεση αλλοίωση ή καταστροφή των επί
μέρους αρχιτεκτονικών στοιχειών του και των εν γένει
λειτουργικών και διακοσμητικών του στοιχειών.
3. Επιτρέπεται η επισκευή, ο εκσυγχρονισμός των
εγκαταστάσεων, η ενίσχυση του φέροντος οργανισμού,
η εσωτερική διαρρύθμιση, καθώς και επεμβάσεις στο
εσωτερικό για λόγους λειτουργικούς του χαρακτηριζόμενου ως διατηρητέου κτηρίου, εφόσον δεν αλλοιώνεται
ο αρχιτεκτονικός του χαρακτήρας.
4. Επιβάλλεται η αποκατάσταση της εξωτερικής κλίμακας ανόδου, που έχει καταρρεύσει στη νότια όψη, καθώς
και του πλατύσκαλου αυτής. Η κλίμακα και το πλατύσκαλο θα πρέπει να φέρουν προστατευτικό μεταλλικό
κιγκλίδωμα απλής μορφής.
5. Επιβάλλεται η κατεδάφιση της μικρής ισόγειας μεταγενέστερης προσθήκης στη βόρεια όψη του κτηρίου.
6. Επιβάλλεται η αντικατάσταση των μεταλλικών θυρών
εισόδου στη νότια όψη του κτηρίου με νέες ξύλινες ταμπλαδωτές, καθώς και η αντικατάσταση του στεγάστρου
πάνω από την είσοδο, μετά από έγκριση του ΣΑΠΕ Σάμου.
7. Επιβάλλεται η αποκατάσταση του ανοίγματος στο
ανώγειο της ανατολικής όψης, το οποίο έχει υποστεί
μεταγενέστερες επεμβάσεις, προκειμένω να επανέλθει
στην αρχική του μορφή, σύμφωνα με την τυπολογία των
υπόλοιπων ανοιγμάτων του ανωγείου.
8. Δεν επιτρέπεται η τοποθέτηση φωτεινών επιγραφών
και διαφημίσεων. Επιτρέπεται μόνο η τοποθέτηση επιγραφών περιορισμένων διαστάσεων, που πληροφορούν
για τυχόν χρήσεις του κτηρίου.
9. Για οποιαδήποτε οικοδομική εργασία στο εξωτερικό και εσωτερικό του κτηρίου, καθώς και για την τοπο-
θέτηση επιγραφών, απαιτείται η σύμφωνη γνώμη των
αρμοδίων οργάνων.
10. Αιτήσεις για προσθήκη στο χαρακτηριζόμενο ως
διατηρητέο κτήριο, αποστέλλονται στην αρμόδια Υπηρεσία της Γενικής Γραμματείας Αιγαίου και Νησιωτικής
Πολιτικής με γνώμη του Συμβουλίου Αρχιτεκτονικής
(Σ.Α.) για ειδικές ρυθμίσεις, σύμφωνα με τις διατάξεις της
περ. γ της παρ. 3 του άρθρου 6 του ν. 4067/2012 (Α’ 79),
εφόσον δεν παραβλάπτεται το διατηρητέο κτήριο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 63/05.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 63/05.02.2024
Η απόφαση αυτή να δημοσιευθεί με το σχεδιάγραμμα
που τη συνοδεύει στην Εφημερίδα της Κυβερνήσεως.
Μυτιλήνη, 24 Ιανουαρίου 2024
Ο Υφυπουργός
ΙΩΑΝΝΗΣ ΠΑΠΠΑΣ
I
Αριθμ. 40474
(2)
Κήρυξη ως αναδασωτέας, έκτασης δασικού χαρακτήρα εμβαδού 3.487,00 τετραγωνικών μέ-
τρων στη θέση «Βρωμονέρι», Τοπικής Κοινότητας
Γαργαλιάνων, Δημοτικής Ενότητας Γαργαλιάνων
του Δήμου Τριφυλίας, Νομού Μεσσηνίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις διατάξεις του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα
(π.δ. 63/2005, Α’ 98), σε συνδυασμό με την περ. 22 του
άρθρου 119 του ν. 4622/2019 (Α’ 133).
3. Τις διατάξεις της από 13-8-2021 Πράξης Νομοθετικού Περιεχομένου «Έκτακτα μέτρα για την αποτελε-
σματική προστασία και την ταχεία αποκατάσταση του
φυσικού περιβάλλοντος, την άμεση στήριξη των πληγέντων από τις πυρκαγιές του Ιουλίου/Αυγούστου 2021
και συναφείς διατάξεις (Α’ 143), η οποία κυρώθηκε με το
άρθρο 2 του ν. 4824/2021 (Α’ 156).
4. Την υπό στοιχεία ΥΠΕΝ/ΔΔΥ/48478/3594/16-5-2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρε-
σιών, του αντίστοιχου προσωπικού και λοιπών θεμάτων της παρ. 5 του άρθρου τρίτου της από 13.8.2021
Πράξης Νομοθετικού Περιεχομένου (Α’ 143) η οποία
κυρώθηκε με το άρθρο 2 του ν. 4824/2021 (A’ 156)»
(Β’ 2415).
5. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ)» (Α’ 160), όπως τροποποι-
ήθηκε με το π.δ. 29/2022 (Α’ 77).
6. Το άρθρο 1 του π.δ. 6/2022 «Σύσταση και μετονομασία Γενικών Γραμματειών, σύσταση Ειδικής Γραμματείας,
μεταφορά υπηρεσιών και αρμοδιοτήτων» (Α’ 17), με το
οποίο συστάθηκε η Γενική Γραμματεία Δασών.
7. Τις διατάξεις των άρθρων  47 έως 55 του
ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς, διατάξεις για θέματα ανθρώπινου
δυναμικού και Οργανισμών Τοπικής Αυτοδιοίκησης,
νομοθετικό πλαίσιο εκπαίδευσης των σπουδαστών/
σπουδαστριών της Εθνικής Σχολής Δημόσιας Διοίκησης και Αυτοδιοίκησης για την ένταξη στον κλάδο Π.Ε.
Επιτελικών Στελεχών, διατάξεις για την ολοκλήρωση
της μεταφοράς των δασικών υπηρεσιών στο Υπουργείο Περιβάλλοντος και Ενέργειας, διατάξεις για την
εφαρμογή του Εθνικού Σχεδίου Ανάκαμψης και Ανθεκτικότητας “Ελλάδα 2.0”, Εθνική Σύνταξη Ομογενών και
άλλες επείγουσες διατάξεις» (Α’ 63).
8. Την υπ’ αρ. 160635/10-9-2021 διαπιστωτική πράξη
του Συντονιστή Αποκεντρωμένης Διοίκησης Πελοποννήσου, Δυτικής Ελλάδας και Ιονίου «Μεταφορά προσω-
πικού των Δασικών Υπηρεσιών της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου
στο Υπουργείο Περιβάλλοντος και Ενέργειας» (Β’ 4493),
(ΑΔΑ: ΨΡΔΟΟΡ1Φ-Ω9Υ).
9. Την υπό στοιχεία ΥΠΕΝ/ΔΔΥ/50878/3749/20-5-2022
εγκύκλιο διαταγή του Υπουργείου Περιβάλλοντος και
Ενέργειας «Εγκύκλιες οδηγίες για τη λειτουργία των Περιφερειακών Δασικών Υπηρεσιών, χρήση λογοτύπου»
(ΨΓΒΩ4653Π8-ΩΧ6).
10. Την υπό στοιχεία ΥΠΕΝ/ΥΠΡΓ/79859/5910/
25-07-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
11. Την υπό στοιχεία ΥΠΕΝ/ΔΔΥ/62511/4542/17-06-2022
(Β’ 3145) διαπιστωτική πράξη κατάταξης και τοποθέτησης του προσωπικού των Περιφερειακών Δασικών Υπη-
ρεσιών του Υπουργείου Περιβάλλοντος και Ενέργειας.
12. Την υπό στοιχεία ΥΠΕΝ/ΔΝΕΠ/83988/2740/25-8-2022
κοινή απόφαση «Εξουσιοδότηση υπογραφής «Με εντολή
Υπουργού» του Υπουργού Περιβάλλοντος και Ενέργειας,
“Με εντολή Υφυπουργού” του Υφυπουργού Περιβάλλοντος και Ενέργειας και “Με εντολή Γενικού Γραμματέα
Δασών” του Γενικού Γραμματέα Δασών του Υπουργείου
Περιβάλλοντος και Ενέργειας, κατά λόγο αρμοδιότητας,
στον Προϊστάμενο της Γενικής Διεύθυνσης Δασών και
Δασικού Περιβάλλοντος της Γενικής Γραμματείας Δασών
του Υ.Π.ΕΝ., στους Προϊστάμενους των Επιθεωρήσεων
Εφαρμογής Δασικής Πολιτικής και στους Προϊστάμενους
των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
13. Τις διατάξεις του ν. 3208/2003 (Α’ 303).
14. Τις διατάξεις του ν. 998/1979 (Α’ 289) και ειδικότερα:
α) Του άρθρου 41 παρ. 1 και 3 β) του άρθρου 38 παρ. 1,
όπως αντικαταστάθηκε από το άρθρο 35 παρ. 1 του
ν. 4280/2014 (Α’ 159) και από το άρθρο 32 του ν. 4342/2015
(Α’ 143), και γ) του άρθρου 70 παρ. 3, όπως αντικαταστάθηκε από το άρθρο 1 παρ. 15 του ν. 3208/2003 (Α’ 303).
15. Τις διαταγές του Υπουργείου Γεωργίας:
α) 160417/1180/8-7-1980 β) 182447/3049/24-9-1980.
16. Την υπ’ αρ. 221525/4195/21-9-2011 (ΑΔΑ: 4Α8Η0ΙΔΩ) διαταγή του Υπουργείου Περιβάλλοντος, Ενέργειας
και Κλιματικής Αλλαγής.
17. Το υπ’ αρ. 153373/441/22-2-2017 έγγραφο του
Υπουργείου Περιβάλλοντος και Ενέργειας «Περιοχές κηρυγμένων αναδασωτέων εκτάσεων στους αναρτημένους
δασικούς χάρτες» (ΑΔΑ: 61ΤΗ4653Π8-Ω7Θ).
18. Την υπ’ αρ. 33322/23-01-2024 πρόταση του Δασαρχείου Κυπαρισσίας περί κηρύξεως ως αναδασωτέας, της
αναφερομένης στο θέμα έκτασης.
19. Τη σύμφωνη γνώμη της Διεύθυνσης Δασών Ν. Μεσσηνίας, αποφασίζουμε:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 63/05.02.2024
Κηρύσσουμε ως αναδασωτέα, με σκοπό την προστασία για την επαναδημιουργία της δασικής βλά-
στησης, αποτελούμενη από άτομα πουρναριού,
ασπάλαθου,σχίνου, φιλικιού και αγριελιάς, που καταστράφηκε από πυρκαγιά που εκδηλώθηκε την
22η-10-2023, την έκταση δασικού χαρακτήρα εμβαδού τριών χιλιάδων τετρακοσίων ογδόντα επτά
τετραγωνικών μέτρων (3,487.00) που βρίσκεται στη
θέση «Βρωμονέρι», Τοπικής Κοινότητας Γαργαλιάνων,
Δημοτικής Ενότητας Γαργαλιάνων, Δήμου Τριφυλίας
του Νομού Μεσσηνίας.
Η καείσα έκταση προσδιορίζεται από τα σημεία:
1,2……12,13,1 και έχει όρια:
Ανατολικά: Αγρό και έκταση δασικού χαρακτήρα.
Δυτικά: Βραχώδη ακτή.
Βόρεια: Έκταση δασικού χαρακτήρα, αγρό και βραχώδη ακτή.
Νότια: Έκταση δασικού χαρακτήρα και βραχώδη ακτή,
όπως φαίνεται στο από 11-01-2024 συνημμένο τοπογραφικό διάγραμμα κλίμακας 1:2.000, που συντάχθηκε
από τον Δασοπόνο του Δασαρχείου Κυπαρισσίας, Κωνσταντίνο Παπαγιάννη και εντοπίζεται στο απόσπασμα
Φ.Χ. «ΦΙΛΙΑΤΡΑ» κλίμακας 1:50.000 και αποτελεί αναπόσπαστο μέρος της απόφασης αυτής. Προβλέπεται
φυσική αναγέννηση της δασικής βλάστησης που καταστράφηκε.
Επιτρέπεται η άσκηση αίτησης ακύρωσης κατά της παρούσας ενώπιον του (οικείου) Τριμελούς Εφετείου εντός
εξήντα (60) ημερών από την επόμενη της δημοσίευσης
ή της κοινοποίησής της.
Από την εφαρμογή των κανονιστικών διατάξεων της
απόφασης αυτής δεν προκαλείται δαπάνη σε βάρος του
κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 63/05.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 63/05.02.2024
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 26 Ιανουαρίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης
Εφαρμογής Δασικής Πολιτικής
Πελοποννήσου, Δυτικής Ελλάδας και Ιονίου
ΝΙΚΗΤΑΣ ΜΑΖΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 63/05.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240400063.pdf | Tokens: 15647]